Ministarstvo kulture RH je prepoznalo vrijednost šoltanske baštine, ali i kapacitete otoka koji vrijedno rade na očuvanju kulturne baštine

Još jedna velika vijest za otok Šoltu. Naime, Šoltanski čakavski govori prema Zakonu o zaštiti i očuvanju kulturnih dobara dobili su status nematerijalnog kulturnog dobra, izvijestili su iz Općine Šolta.

Projekt kojeg su u suradnji proveli dr.sc.Filip Galović i Kulturno-informativni centar otoka Šolte dobio je svoj status i zaštitu od Ministarstva kulture Republike Hrvatske koje je prepoznala vrijednost šoltanske baštine, ali i kapacitete otoka koji vrijedno rade na očuvanju kulturne baštine.

- Vjerujemo kako ćemo u skoro vrijeme krenuti u pripremne radnje za izradu šoltanske gramatike i šoltanskog rječnika, također u suradnji s dr. Galovićem koji je velik dio svog znanstvenog opusa posvetio našem otoku - poručuju iz Općine.